《宿青溪》
清代·高咏

青溪独宿处，远火出江波。醒酒思残梦，归渔闻夜歌。

月斜人语定，舟晓棹声多。九子烟霄外，劳生只暂过。

作者简介：（1622—?）清安徽宣城人，字阮怀。幼称神童，而屡试未售，年近六十，始贡入太学。徐乾学奇其才，延入家塾。康熙十八年举鸿博，授检讨，与修《明史》。所撰史稿，皆详慎不茍。诗、书、画皆工，世称“三绝”。有《遗山堂集》、《若岩堂集》。